Diari Oficial de la Generalitat Valenciana


Sumari del DOGV 8425, del 16-11-2018 (2018/10513)

Extracte de la Resolució de 16 d'octubre de 2018, del Rectorat, per la qual es convoquen beques i borses de viatge per a la realització d'estudis del màster interuniversitari en Cooperació al Desenvolupament - especialitat Salut en Països en Desenvolupament - curs 2018/2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8425

Data del DOGV
:   16-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10241


Data del document
:   16-10-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 16 d'octubre de 2018, del Rectorat, per la qual es convoquen beques i borses de viatge per a la realització d'estudis del màster interuniversitari en Cooperació al Desenvolupament - especialitat Salut en Països en Desenvolupament - curs 2018/2019. [2018/10684]  
BDNS (identif.): 423137.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
1. Ser nacional d'un país, segons el llistat de la base 1. Modalitat 1.  
2. En cas de procedència d'un país de llengua no hispana, tindre coneixement de la llengua espanyola per a la realització dels estudis previstos (la comissió de selecció podrà realitzar una entrevista per a valorar el coneixement d'espanyol necessari).  
3. Per a les modalitats 1, 2 i 3: Reunir els requisits per a ser admesos en el màster interuniversitari en Cooperació al Desenvolupament de la Universitat Miguel Hernández en el curs 2017-2018, en l'especialitat que s'ofereix: Salut en Països en Desenvolupament.  
4. Per a les modalitats 1, 2 i 3: S'haurà de prestar especial atenció a l'apartat de «Requisits de documentació de titulats estrangers de l'EEES o de la resta de països».  
5. Per a la modalitat 4: Estar matriculat en 1r en el moment de la sol·licitud, i en 2n curs en el moment de la realització de les pràctiques.  
6. No superar les condicions econòmiques per a obtindre una beca d'estudis superiors a Espanya, segons el Reial decret 951/2018, de 27 de juliol, pel qual s'estableixen els llindars de renda i patrimoni familiar i les quanties de les beques i ajudes a l'estudi per al curs 2018-2019.  
  
7. Les persones que sol·liciten la beca no podran incórrer en cap de les circumstàncies que arreplega l'article 13.2 de la Llei 38/2003 general de subvencions.  
8. Complir els requisits i tindre capacitat legal per a poder matricular-se i cursar els estudis en la Universitat Miguel Hernández d'Elx.  
  
9. Els requisits s'han de posseir en el moment de finalització del termini de sol·licituds.  
  
Segon. Objecte  
L'objecte de la present convocatòria que regula aquestes bases és atorgar ajudes per a:  
Modalitat 1. Dotar un màxim de cinc beques de taxes de matrícula, corresponents als 60 crèdits ECTS del primer curs acadèmic del màster oficial interuniversitari en Cooperació al Desenvolupament, especialitat Salut en Països en Desenvolupament, destinat a promocionar la formació especialitzada en cooperació al desenvolupament, dirigida a estudiants dels països marcats pel IV Pla director de la cooperació valenciana 2017-2020.  
Modalitat 2. Dotar un màxim de cinc borses de viatge per al trasllat des del país de residència que marca la base 1. Modalitat 1.  
Es podran sol·licitar de manera independent o conjunta beques de matrícula i/o borses de viatge, depenent de les circumstàncies del sol·licitant. No podran gaudir d'aquestes ajudes estudiants de 2n curs.  
Modalitat 3. Dotar un màxim de cinc ajudes per a l'allotjament i manutenció. Es finançarà un màxim de 300 euros/mes. Aquestes ajudes no seran incompatibles amb les ajudes que indiquen els apartats 1 i 2 d'aquest article. No podran gaudir d'aquestes ajudes estudiants de 2n curs.  
Modalitat 4. Dotar un màxim de dos borses de viatge per a la realització de pràctiques en l'estranger per a alumnes del segon curs del màster interuniversitari en Cooperació al Desenvolupament. Es finançarà un màxim de 800 euros per al desplaçament (despeses reals). No podran gaudir d'aquestes ajudes estudiants de primer curs.  
  
Tercer. Bases reguladores  
Accessibles en:   
http://registro.umh.es/files/2018/10/RE\_2018\_001\_19731.pdf  
  
Quart. Quantia  
L'ajuda consisteix en el pagament de:  
a) Un màxim de cinc beques per a cobrir les despeses de matrícula (i taxes administratives afins), dels 60 crèdits ECTS corresponents al primer curs del màster, objecte de la convocatòria per al curs 2018/2019.  
  
b) Un màxim de cinc beques per a cobrir despeses de desplaçament per a sol·licitants del primer curs del màster interuniversitari de Cooperació al Desenvolupament procedents dels països llistats en la base 1. Modalitat 1 d'aquesta convocatòria, amb imports màxims segons apartat 2 d'aquesta convocatòria.  
c) Un màxim de cinc ajudes per a cobrir despeses d'allotjament i manutenció per a sol·licitants del primer curs del màster interuniversitari de Cooperació al Desenvolupament procedents dels països llistats en la base 1. Modalitat 1 d'aquesta convocatòria.  
d) Un màxim de dos borses de viatge per a la realització de pràctiques a l'estranger per a alumnes del segon curs del màster interuniversitari en Cooperació al Desenvolupament.   
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
En cas de no cobrir-se la dotació d'algun dels apartats a, b, c o d es podrà utilitzar de forma indistinta entre aquestes per a ampliar el nombre de beques i/o borses fins a acabar la dotació pressupostària.  
  
Elx, 16 de octubre de 2018.- El rector: Jesús Tadeo Pastor Ciurana.